section_heading: Rane postoperativne komplikacije
paragraph_text: Incidencija sindroma suhog oka varira ovisno o studijama. Studija Hovanesiana i suradnika otkriva da je 50% pacijenta imala sindrom unutar 6 mjeseci od operacije. Učestalost difuznog lamelarnog keratitisa (poznatog kao Sands of Sahara syndrome) je 2.3%. To je upalni proces gdje dolazi do nakupljanja leukocita između režnja i strome. Liječimo steroidnim kapima, a ako je potrebno i operativno pri čemu odižemo režanj i mičemo nakupinu leukocita. Infekcije se javljaju u 0.4%. Moguće su infekcije i ispod režnja.Neki pacijenti posjeduju genske predispozicije za razvoj keratokonusa koji uzrokuje dodatno stanjenje rožnice nakon operacije. Iako to možemo otkriti u preoperativnom pregledu, u rijetkim slučajevima (1:5 000) moguće je da se otkrije tek oko 40.ih godina. Ako se pojavi, pacijent će trebati tvrde plinopropusne leće, intrastromalni prstenasti segment rožnice (Intacs), kombinaciju rožničkog kolagena i Riboflavina ili transplantaciju rožnice. Perzistentna suhoća okajavlja se u 28% Azijaca i 5% bijelaca. Živčana vlakna rožnice bitna su za stvaranje suza. U periodu od godine dana nakon LASIK-a, ostatni subbazalni živčani snopovi se reduciraju na polovinu. Subkonjuktivalno krvarenje se javlja u 10.5% slučajeva (prema studiji provedenoj u Kini te ne može biti opće prihvaćeno radi rasnih i geografskih čimbenika).